David Wakikona

David Wandendeya Wakikona munnayuganda muvuzi wa nnyonyi era munnabyabufuzi, eyasooka okuweereza mu kabineti ya Uganda nga Minisita Omubeezi Ow’obukiikakkono bwa Uganda okuva nga 2 Ogwomukaaga 2006 okutuuka nga 27 Ogwokutaano 2011 ne Minisita Omubeezi Ow’eby'obusuubuzi n’Ebinti By’edda okuva mu Gwokutaano  2011 okutuuka Gwomukaaga 2016).  Era yali Omubaka wa Paalamenti omulonde eyali akiikirira Manjiya County mu Disitulikiti y’e Bududa okuva mu 2001  okutuuka mu 2016.

 Obulamu bwe n’okusoma 
Wakikona yazaalibwa mu Disitulikiti y’e Bududa nga 26 Ogwekuminoogumu 1950. Mu 1971, yafuna layisinsi y’okuvuga ennyonyi ez’obusuubuzi okuva mu kitongole ky’ennyonyi ekya East African Civil Aviation Authority, mu kiseera ekyo nga kisinziira ku kisaawe ky’ennyonyi e Soroti . Mu 1993, yaweebwa Dipuloma mu by’okutambuza n'okudukanyi ennyonyi okuva mutendekero lya CASI e Beirut. Omwaka ogwaddako, yafuna Dipuloma mukudukanya  emirimu gya Gavumenti okuva mutendekero lyerimu. Mu 1995, ekitongole ky’ensi yonna ekitendeka abaddukanya ennyonyi mu Canada, kyamuwa Dipuloma mu by’Okuddukanya Ennyonyi. Mu 1999, yafuna diguli y'Emisomo egy'enjawulo mu by’ennyonyi okuva mu Yunivasite y’e Western Sydney mu Australia. Mu 2007 yaweebwa diguli ya Misomo Egy'enjawulo egikwatagana ku By'okudukanya Emirimu gya Gavumenti n'Okugirabirira  okuva mu Yunivasite y'e Nkumba . "Profile of David Wanendeya Wakikona, Member of Parliament for Manjiya County, Bududa District". 

 Emirimu gye 
Okuva mu 1991 okutuuka mu 1992, Wakikona yaweereza nga eyali Akulira okugaba ebisaanyizo n'okulondoola Entambula y'ennyonyi mu kitongole ky’ennyonyi ekya Civil Aviation Authority of Uganda. Okuva mu 1993 okutuuka mu 1998, yaweereza ng'eyali akulira etendekero ly’ennyonyi erya East African Civil Aviation Academy, era erimanyiddwa nga Soroti Flying School, mu Soroti,mu Buvanjuba bwa Uganda. Okuva mu 1999 okutuuka mu 2000, yakola nga eyali Akulira ba Maneja mu kampuni y'ennyonyi eya Uganda Air Cargo, kampuni ya gavumenti ey'ennyonyi ezitambuza  emigugu.The Work History of David Wakikona Mu 2001, yayingira eby'obufuzi, n'avuganya ku kifo kya paalamenti okukiikirira Manjiya County mu Disitulikiti y'e Bududa. Yawangula,  n’addamu okulondebwa mu 2006 n’addamu okulondebwa mu 2011. Nga 1 Ogwomukaaga 2006, yalondebwa okuba Minisita Omubeezi owa  Bukiikakkono bwa Uganda mu ofiisi ya Ssaabaminisita, Mukasa, Henry (2 June 2006).  ekifo kye yalimu okutuusa mu Gwokutaano 2011. Mu nkyukakyuka mu kabineti eyakolebwa nga 27 Ogwokutaano  2011, yakyusibwa nga Minisita Omubeezi Ow'eby'Obuzuubuzi n'Ebintu by'Edda. "Profile of David Wanendeya Wakikona, Member of Parliament for Manjiya County, Bududa District".  Yadda mu bigere bya Gagawala Wambuzi mu kifo ekyo, eyali yasuulwa okuva mu Kabineti. 

Nga beetegekera okulonda kwa bonna okwa 2016, Wakikona yawangulwa John Baptist Nambeshe mu kalulu ka National Resistance Movement akasalawo anaakwatira ekibiina bendera ku ani eyali agenda okukiikirira  Manjiya County, era ekyavaamu teyavuganya mu kulonda kuno. Oluvannyuma lw’okulonda kuno, mu Gwomukaaga kwa 2016 Wakikona yasikizibwa Michael Werikhe Kafabusa ku bwa Minisita Omubeezi Ow’eby'obusuubuzi .

 Obulamu bwe 
Wakikona yafuuka semwandu mu 2017.  Ali mu kibiina ky’eby'obufuzi ekya  National Resistance Movement . Kigambibwa nti alina obwagazi obw'enjawulo mu nsonga eza zigenda mu maaso nga kwekuli n'omupiira .

 Laba ne 

 Paalamenti ya Uganda
 Disitulikiti y'e Bududa

 Ebijuliziddwaamu 

 Ewalala w'oyinza okubigya 

 Omukutu gwa Paalamenti ya Uganda
 Olukalala lwa baminisita mu bujjuvu, Ogwokubiri  2009